*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*120. számú előterjesztés*

Bátaszék Város Önkormányzat Képviselő-testületének 2025. május 28-án

15 órakor megtartandó ülésére

Nagyboldogasszony templom felújításának támogatása

|  |
| --- |
| **Előterjesztő:** Dr. Bozsolik Róbert polgármester  **Készítette**: Dr. Buzás Zsófia mb. hatósági irodavezető    **Törvényességi ellenőrzést végezte:** Dr. Firle-Paksi Anna aljegyző  **Tárgyalja:**  KOIS Bizottság 2025.05.26.  Pénzügyi és Gazdasági Bizottság 2025.05.27. |

**Tisztelt Képviselő- testület!**

Dr. Nyúl Viktor a Bátaszéki Római Katolikus Plébánia plébánosa az előterjesztés mellékletét képező kérelemmel fordult az önkormányzathoz. A Plébánia pénzügyi támogatást kér a bátaszéki Nagyboldogasszony templom ablakainak állagvédelmi munkáihoz az ablakok kritikus állapota miatt.

A helyreállítás előkészítésének költségei 3.000.000 Ft-ra becsülhetők. Az összeg magában foglalja az ablakok levételét restaurátori felügyelettel, az ablakok ideiglenes zárásának beépítését, illetve az örökségvédelmi engedélyezési tervek készítését.

Az előterjesztés mellékletét képezi Dr. Nyúl Viktor Plébános kérelme (1. számú melléklet).

A templom Bátaszék történelmének fontos része, így tervezett felújítása, megmentése véleményünk szerint Bátaszék közösségének érdeke.

Kérjük a Tisztelet Képviselő-testületet, hogy támogassa az alábbi határozati javaslatot.

***H a t á r o z a t i j a v a s l a t :***

**a bátaszéki Nagyboldogasszony templom helyreállítására támogatás biztosítására**

Bátaszék Város Önkormányzata Képviselő-testülete

1. a bátaszéki Nagyboldogasszony templom ablakainak helyreállítását támogatja, ezért a helyreállítás előkészítésének költségeihez 300.000 Ft vissza nem térítendő támogatást biztosít a Bátaszéki Római Katolikus Plébánia részére az önkormányzat 2025. évi költségvetésének általános tartalék keret terhére;
2. felhatalmazza a polgármestert a támogatási szerződés aláírására.

*Határidő:* 2025. június 5.

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: Bátaszéki Római Katolikus Plébánia

Bátaszéki KÖH Hatósági Iroda

Bátaszéki KÖH Pénzügyi Iroda

irattár